Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: Az Országgyûlés a 2004. évi XXX. törvény II. mellékletével kihirdetett, az Európai Unióról szóló Szerzõdés 35. Cikkének
Paragraph Index: 439

2. The Secretary-General of the United Nations shall transmit certified copies of the present Protocol to all States Parties to the Convention and all States that have signed the Convention. A gyermekek eladásáról, a gyermekprostitúcióról és a gyermekpornográfiáról szóló, a Gyermek jogairól szóló egyezményhez fûzött Fakultatív Jegyzõkönyv A jelen Jegyzõkönyv részes államai, Tekintetbe véve, hogy a Gyermek jogairól szóló egyezmény céljainak még jobb elérése, és rendelkezéseinek, különösen az 1., 11., 21., 32., 33., 34., 35. és 36. cikkek végrehajtása érdekében alkalmas lenne a részes államok által vállalandó intézkedéseket kiterjeszteni annak érdekében, hogy biztosítsák a gyermek megvédését a gyermekek eladásától, a gyermekprostitúciótól és gyermekpornográfiától, Tekintetbe véve azt is, hogy a Gyermek jogairól szóló egyezmény elismeri a gyermeknek azt a jogát, hogy védelemben részesüljön a gazdasági kizsákmányolás ellen, és ne legyen kényszeríthetõ semmiféle kockázattal járó, iskoláztatását veszélyeztetõ, egészségére, fizikai, szellemi, lelki, erkölcsi vagy társadalmi fejlõdésére ártalmas munkára, Komolyan aggódva a jelentõs és növekvõ mértékû nemzetközi gyermekkereskedelem miatt, amelynek célja a gyermekek eladása, a gyermekprostitúció és a gyermekpornográfia, Mélységesen aggódva a szexturizmus széles körben elterjedt és folytatódó gyakorlata miatt –amellyel kapcsolatban a gyermekek különösen sérülékenyek –, mivel közvetlenül elõsegíti a gyermekek eladását, a gyermekprostitúciót és gyermekpornográfiát, Felismerve, hogy számos különösen sérülékeny csoport, beleértve a leánygyermekeket is, a szexuális kizsákmányolás nagyobb kockázatának van kitéve, továbbá hogy a leánygyermekek a szexuálisan kizsákmányoltak között aránytalan mértékben találhatók meg, Aggódva a gyermekpornográfiának az interneten és más fejlesztés alatt álló technológiákon keresztül történõ növekvõ elérhetõsége miatt, és emlékeztetve az interneten megjelenõ Gyermekpornográfia Elleni Nemzetközi Konferenciára (Bécs, 1999) és különösen annak következtetésére, amely a gyermekpornográfia elõállításának, terjesztésének, exportálásának, továbbításának, importálásának, szándékos birtoklásának és reklámozásának világszerte bûncselekménnyé történõ minõsítésére szólított fel, és hangsúlyozta a Kormányok és az internetipar közötti szorosabb együttmûködés és partneri viszony fontosságát, Abban bízva, hogy a gyermekek eladásának, a gyermekprostitúciónak és gyermekpornográfiának a felszámolását megkönnyíti egy olyan holisztikus megközelítés elfogadása, amely figye lembe veszi a járulékos tényezõket, így az alulfejlettséget, a szegénységet, a gazdasági egyenlõtlenségeket, az egyenlõtlen társadalmi struktúrákat, a diszfunkcionális családokat, az oktatás hiányát, a város és vidék közötti migrációt, a nemi alapú diszkriminációt, a felelõtlen felnõtt szexuális viselkedést, a káros tradicionális gyakorlatokat, a fegyveres konfliktusokat és a gyermekcsempészetet, Abban bízva, hogy szükséges a közvélemény figyelmének felkeltése a gyermekek eladása, a gyermekprostitúció és a gyermekpornográfia iránti fogyasztói kereslet csökkentése érdekében, valamint bízva a valamennyi szereplõ közötti globális partnerség megerõsítésében és a nemzeti szintû végrehajtás javításában, Rámutatva a gyermekek védelmével kapcsolatos nemzetközi jogi dokumentumok elõ írásaira, beleértve a hágai egyezményt a Gyermekek védelmérõl és az országok közötti örökbefogadásban történõ együttmûködésrõl, a hágai egyezményt a Gyermekrablás polgári jogi vonatkozásairól, és a Nemzetközi Munkaügyi Szervezet 182. számú egyezményét a Gyermekmunka legrosszabb formáinak betiltásáról és a felszámolásáért tett azonnali intézkedésekrõl, Bátorítva a Gyermek jogairól szóló egyezmény széles körû támogatottságától, amely jelzi a gyermek jogai elõsegítése és védelme iránti küzdelem melletti széles körû elkötelezettséget, Felismerve a Gyermekek eladása, a gyermekprostitúció és a gyermekpornográfia megelõzésére irányuló akcióprogram, és az 1996-os stockholmi Gyermekek kereskedelmi szexuális kizsákmányolása elleni konferencia nyilatkozatának és akciótervének, valamint a vonatkozó nemzetközi testületek releváns döntései és ajánlásai végrehajtásának fontosságát, Megfelelõen tekintetbe véve valamennyi nép hagyományainak és kulturális értékeinek fontosságát a gyermek védelme és harmonikus fejlõdése szempontjából, Az alábbiakban állapodtak meg:

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes